Van Dubai is ons via Korea Fiji toe. Ons het 'n paar dae daar gebly en 'n bietjie rondgery en meer gerus as iets anders. As ek na die foto's kyk besef ek ons het eintlik min foto's geneem van die plek. Die foto's wat ons geneem het wys seker waar ons prioriteite was.
Die mense in Fiji is baie vriendelik en behulpsaam. Verder is hulle mal oor rugby. As hulle vra waar ek vandaan kom en ek sê Suid-Afrika, vra hulle onmiddelik waarom ek wit is. Toe begin ek antwoord: "Springbucks!". Dan word ek soos 'n eregas hanteer. Hulle is baie trots op hul land en ek sal graag weer wil gaan en dié keer langer kuier. Aan die ander kant, daar is te veel plekke om nog te besoek, jy kan nie eintlik twee keer na dieselfde plek toe gaan nie.
Ek het die foto met 'n stadige sluiterspoed geneem om die beweging vas te lê. Vir een of ander rede hou ek van die foto. Miskein is dit oor die girl.
Een van Merrycan se foto's. Ek kan dit nog nie regkry om die lig reg te kry vir hierdie tipe foto nie. Myne is altyd oorbelig. Wit is bitter moeilik.